הנדריקס, 2014
**כריסטינה רנה הנדריקס** (באנגלית: **Christina Renée Hendricks**; נולדה ב-3 במאי 1975) היא שחקנית ודוגמנית אמריקאית, עם קריירה ענפה על המסך והבמה, היא זכתה לשבחים שונים, כולל שש מועמדויות לפרס אמי על תפקידה בתור ג'ואן האריס בסדרת הטלוויזיה של רשת AMC, "מד מן". להנדריקס היו תפקידים חוזרים במספר סדרות טלוויזיה, כולל "*Beggars and Choosers*"‏ (2002-2001) ו"קווין היל" (2005-2004) לפני שלוהקה לתפקיד של ג'ואן האריס בסדרת הדרמה התקופתית "מד מן" (2015-2007). לאחר מכן, היא גם החלה להופיע בסרטים, וקיבלה את שבחי הביקורות על הופעתה במותחן "דרייב" (2011) של הבמאי ניקולס וינדינג רפן, בדרמה "ג'ינג'ר ורוזה" (2012) שביימה סאלי פוטר ובסרט הפילם נואר "איך לתפוס מפלצת" (2014) שביים ראיין גוסלינג. לאחר סיום צילומי "מד מן", שיחקה הנדריקס בסדרת הדרמה התקופתית של רשת Sundance TV; "האפ ולנארד" (2016), בדרמת הפשע הבריטית של רשת "טין סטאר" (2019-2017) ובקומדיית הפשע של רשת NBC "ילדות טובות" (2021-2018).

בשנת 2010, מגזין Esquire כינה אותה "האישה הסקסית ביותר בעולם", היא גם נבחרה בשנת 2011 על ידי מגזין פיפל ל"האישה היפה ביותר באמריקה".

ראשית חייה
----------

הנדריקס נולדה בנוקסוויל שבטנסי לג'קי סו (לבית ריימונד), פסיכולוגית לשעבר, ולרוברט הנדריקס, שעבד בשירות היערות של ארצות הברית. יש לה גם אזרחות בריטית, מאחר שאביה נולד בברמינגהאם שבאנגליה. במהלך ילדותה העתיקה המשפחה את מקום מגוריה פעמים רבות בשל מקצועו של אביה, כשהתגוררה בווירג'יניה, בפורטלנד, אורגון, ובאיידהו.

קריירה
------

בתחילת קריירת המשחק שלה הופיעה הנדריקס במחזות זמר לילדים. כמו כן עבדה כדוגמנית בגילאים 18-27.
לאחר מספר הופעות אורח טלוויזיוניות, החלה הנדריקס לשחק באופן קבוע בסדרה "Beggars and Choosers". בהמשך דרכה כיכבה בסדרות "The Court" ו-"The Big Time", וכן בדרמה המשפטית "Kevin Hill", שצולמה בפורט קוב, אוקלהומה. בנוסף, ביצעה תפקידים משניים בסדרות "ER" ו"פיירפליי", והופיעה כשחקנית אורחת ב"אנג'ל", ב"Miss Match", ב"מרוץ לאתמול", ב"Presidio Med" וב"לאס וגאס". כיכבה בסרט "דרום של פיקו", וכן בסרט העצמאי עטור הפרסים, "La Cucina", ששידרה רשת שואוטיים בדצמבר 2009, בו גילמה סופרת לצד יהויכין דה אלמדייה. היא הופיעה בארבעה פרקים בסדרה של NBC "חף מפשע", בדמותה של אוליביה, מושא אהבתו של טד אירלי. בנוסף כיכבה בווידאו קליפים לשירים "The Ghost Inside" של Broken Bells ו"One Hit Wonder" של Everclear.

בשנת 2010 שיחקה בדרמה הקומית "חיים כמו שמכירים" לצד ג'וש דוהאמל.

גילמה את דמותה של ג'ואן האריס, מנהלת משרד הפרסום "סטרלינג קופר דרייפר פרייס", בסדרה של רשת AMC, "מד מן". הופעתה בסדרה זכתה לשבחים על ידי המבקרים, וזיכתה אותה בשש מועמדויות לפרס אמי בקטגוריית "שחקנית המשנה הטובה ביותר בסדרת דרמה".

בשנת 2011 הופיעה בסרט האקשן של ניקולס וינדינג רפן "דרייב" ובשנת 2014 גילמה את הדמות הראשית בסרט הבכורה הראשון של גוסלינג כבמאי, "Lost River". בשנת 2015 הופיעה בסרט "מקומות אפלים". בחודש מאי החלה לשחק בסדרה הקומית "פרק זמן אחר" את דמותה של סיילין, ובשנת 2016 חזרה הסדרה לעונה שנייה. באותה שנה שיחקה במותחן "דוגמניות ושדים" לצד אל פנינג וקיאנו ריבס.

בשנת 2017 שיחקה בקומדיה "מורים בהפרעה" לצדם של אייס קיוב וצ'ארלי דיי, ושיחקה בסרט המתח הבריטי "בית המזימות" לצד גלן קלוז וטרנס סטמפ. שיחקה גם בסדרה "טין סטאר" לצד טים רות'.

בשנת 2018 שיחקה בתפקיד הראשי בסרט האימה "טרף לילי", ושיחקה בקומדיה "צנצנת הממתקים" מבית נטפליקס והחלה לשחק בסדרה "ילדות טובות" בתפקיד ראשי.

בשנת 2019 דיבבה את דמותה של גאבי גאבי בסרט "צעצוע של סיפור 4".

### השפעה

הנדריקס כונתה פעמים רבות כאישה בעלת מבנה הגוף הנשי האידיאלי. השרה הבריטית לין פת'רסטון שיבחה את "מבנה שעון החול" של גופה, בטענה שיש לה צורת גוף אידיאלית לנשים, באומרה, "כריסטינה הנדריקס היא בהחלט מדהימה... אנחנו זקוקים לעוד מודלים לחיקוי כאלו. יש תחושה כזו כשהמודל לחיקוי היא אישה בעלת קימורים. דבר זה לא צריך להיות כל כך יוצא דופן". מבקרת הטלוויזיה של לוס אנג'לס טיימס, מארי מקנמארה, טענה כי דמותה של הולוויי חוללה מהפכה בתפישת היופי בטלוויזיה, כשכינתה את הנדריקס "האידיאל המודרני החדש של הוליווד הזוהרת - גזרה מלאה, חושנית; חזרה לימים של מרילין מונרו, של ג'יין ראסל ושל ורוניקה לייק". כמו כן במרץ 2011 בחרה בה המעצבת הבריטית ויוויאן ווסטווד כפרזנטורית לקולקציית התכשיטים "Get A Life", ותיארה את הנדריקס כ"התגלמות היופי".

הנדריקס נמנעת מלהגדיר עצמה כבעלת "גזרה מלאה", והיא אף תקפה פעם כתב שהשתמש במונח זה בריאיון עמה. בספטמבר 2010 טענה בראיון שהתקשורת מתמקדת יותר מדי בגופן של נשים, ולא בכישרונותיהן, באומרה, "עבדתי כמו חמור על התוכנית (מד מן) ואז כולם דיברו רק על הגוף שלי".

כונתה על ידי סקר שערך מגזין "אסקווייר" "האישה הסקסית ביותר בעולם", ובשנת 2010 מגזין זה דירג אותה במקום הראשון ברשימת "הנשים האמריקאיות היפות ביותר".

חיים אישיים
-----------

ב-11 באוקטובר 2009 נישאה לשחקן ג'פרי ארנד. בראיונות שהעניקה בנושא הזוגיות טענה כי השניים לא מתכננים להביא ילדים לעולם. לאחר עשר שנות זוגיות, באוקטובר 2019 דווח כי השניים נפרדו, והם התגרשו כחודשיים לאחר מכן.

צבע שיערה הטבעי של הנדריקס הוא בלונדיני, ולטענתה בגיל 10 החלה לצבוע אותו לגוון אדמוני, בהשראת הספר "האסופית".

כמו דמותה של ג'ואן בסדרה "מד מן", גם היא מנגנת באקורדיון.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2007 | *La Cucina* | לילי |  |
| *South of Pico* | אנג'לה |  |
| 2010 | *Leonie* | קתרין בארנל |  |
| חיים כמו שמכירים | אליסון נובאק |  |
| 2011 | אול-סטאר סופרמן | לויס ליין / סופרוומן | דיבוב |
| מורה מחליף | שרה מדיסון |  |
| דרייב | בלאנש |  |
| קומפני | אפריל |  |
| תצפית על גבעת הפרגים | סאורי מקימורה | דיבוב |
| שגעון של משפחה | אליסיה בוש |  |
| אין לי מושג איך היא עושה את זה | אליסון הנדרסון |  |
| 2012 | מוכה ברק | אפריל |  |
| ג'ינג'ר ורוזה | נטלי |  |
| 2014 | הג'וב האמריקאי האחרון | ג'יני סקארפטו |  |
| טינקרבל ופיית הפיראטים | זרינה | דיבוב |
| איך לתפוס מפלצת | בילי |  |
| 2015 | מקומות אפלים | פטי דיי |  |
| 2016 | זולנדר 2 | אישה מתפתה |  |
| דוגמניות ושדים | רוברטה הופמן |  |
| סנטה בשקל 2 | דיאן הסטינגס |  |
| 2017 | מורים בהפרעה | מיס מונט |  |
| בית המזימות | ברנדה לאונידס |  |
| פוטרסוויל | קוני גרייג'ר |  |
| 2018 | טרף לילי | סינדי |  |
| *Egg* | קארן |  |
| צנצנת הממתקים | איימי סקינר |  |
| אישה אמריקאית | קת'רין קלהאן |  |
| 2019 | צעצוע של סיפור 4 | גאבי גאבי | דיבוב |
| 2020 | סקובי דו! | השוטר ג'פי | דיבוב |
| 2022 | סיפורי חייו של מר פיקרי | איזמי |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1999 | לא לבושה | ריינון | 4 פרקים |
| 2000 | אנג'ל | עוזרת ברמן | פרק: "The Prodigal" |
| 2000 - 2001 | *Beggars and Choosers* | קלי קרמר | תפקיד ראשי (עונה 2); 19 פרקים |
| 2001 | *Thieves* | סאנדיי | פרק: "Casino" |
| 2002 | ER | ג'ויס ווסטלייק | 4 פרקים |
| *The Court* | בטסי טיילר | תפקיד ראשי; 6 פרקים |
| *The Big Time* | אודרי דרמונוד | סרט טלוויזיה של TNT |
| 2002 - 2003 | פיירפליי | ספרון/בריג'יט/יולנדה | 2 פרקים |
| 2003 | מיס מאץ' | שרה | פרק: "The Price of Love" |
| *Presidio Med* | קלייר | פרק: "Suffer Unto Me the Children..." |
| נקודת משבר | פראני האנטר | סרט טלוויזיה של Lifetime |
| 2004 | מרוץ לאתמול | אליסיה | פרק: "Murder in the Morgue" |
| 2004 - 2005 | קווין היל | ניקולטה רייס | תפקיד ראשי; 22 פרקים |
| 2005 | פשע מן העבר | אסתר "לגס" דייוויס | פרק: "Colors" |
| 2006 | ג'ייק מתקדם | טניה | 4 פרקים |
| לאס וגאס | קוני | פרק: "Chaos Theory" |
| ללא עקבות | רייצ'ל גיבסון | פרק: "Check Your Head" |
| 2007 | *Notes from the Underbelly* | הולי | פרק: "First Night Out" |
| 2007 - 2008 | חף מפשע | אוליביה קנטון | 4 פרקים |
| 2007 - 2015 | מד מן | ג'ואן האריס / ג'ואן הולוואי | תפקיד ראשי (7 עונות); 92 פרקים |
| 2011 | בגוף ההוכחה | קארן ארצ'ר | פרק: "Dead Man Walking" |
| אבא אמריקאי | ניידרן | דיבוב; פרק: "Gorillas in the Mist" |
| 2015 | ריק ומורטי | יוניטי | דיבוב; פרק: "Auto Erotic Assimilation" |
| 2015 - 2016 | *Another Period* | סיילין | תפקיד ראשי (עונות 2-1); 17 פרקים |
| 2016 | האפ ולנארד | טרודי | 6 פרקים |
| 2017 - 2019 | טין סטאר | אליזבת' ברדשואו | 15 פרקים |
| 2018 | רובוט צ'יקן | דמויות שונות | דיבוב; פרק: "Ext. Forest - Day" |
| שושלת רומנוב | אוליביה רוג'רס | פרק: "House of Special Purpose" |
| 2018 - 2021 | ילדות טובות | אליזבת' בת' בולנד | תפקיד ראשי (4 עונות); 50 פרקים |
| 2020 - 2021 | הפכים סולארים | צ'רי | דיבוב; 5 פרקים |
| 2023 | מרגל ושמו אלביס (אנ') | רוקסן ריידר | דיבוב; 2 פרקים |
| TBA | *The Buccaneers* | מיס סנט ג'ורג' | סדרת טלוויזיה עתידית של אפל TV פלוס |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כריסטינה הנדריקס** |

* כריסטינה הנדריקס, ברשת החברתית אינסטגרם
* כריסטינה הנדריקס, במסד הנתונים הקולנועיים IMDb (באנגלית)
* כריסטינה הנדריקס, באתר "אידיבי", מאגר הידע העברי לקולנוע ישראלי ועולמי
* כריסטינה הנדריקס, באתר AllMovie (באנגלית)
* כריסטינה הנדריקס, באתר Rotten Tomatoes (באנגלית)
* כריסטינה הנדריקס, באתר Metacritic (באנגלית)
* כריסטינה הנדריקס, במסד הנתונים הקולנועיים KinoPoisk (ברוסית)
* כריסטינה הנדריקס, באתר MusicBrainz (באנגלית)
* כריסטינה הנדריקס, באתר Discogs (באנגלית)
* כריסטינה הנדריקס ביאהו סרטים
* קרן בר לב, ‏עוד אחת נפלה: גם כריסטינה הנדריקס עושה דיאטה, באתר ‏מאקו‏, 18 באוקטובר 2010
* הדלי פרימן, גם "מד מן" לא מגוננת על כריסטינה הנדריקס, באתר הארץ, 25 בספטמבר 2011
* וונדר וומן הג'ינג'ית: כריסטינה הנדריקס בטקס האמי, באתר nrg‏, 19 בספטמבר 2011
* רז גלבוע, ‏נערה בהזנחה: מה עובר על כריסטינה הנדריקס?, באתר ‏מאקו‏\
* אנה סמית', ‏ג'ואן באזז: כריסטינה הנדריקס על המעבר מ"מד מן" למסך הגדול, באתר "Time Out ישראל", 4 ביוני 2015

| פרס בחירת מבקרי הטלוויזיה לשחקנית המשנה הטובה ביותר בסדרת דרמה |
| --- |
| 

|  |
| --- |
| כריסטינה הנדריקס/מרגו מרטינדייל (2011) • כריסטינה הנדריקס (2012) • מוניקה פוטר (2013) • בלאמי יאנג (2014) • לוריין טוסאן (2015) • קונסטנס צימר (2016) • טנדי ניוטון (2016) • אן דווד (2017) • טנדי ניוטון (2018) • ג'ין סמארט (2019) • ג'יליאן אנדרסון (2020) • שרה סנוק (2021) ‏•‏‏ ג'ניפר קולידג' (2022) ‏•‏‏ אליזבת דביקי (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5369316
* BnF: cb16626688s (data)
* GND: 1041791925
* ISNI: 0000 0000 4744 6334
* LCCN: no2008135521
* MusicBrainz: f681c642-c438-46ee-921f-3cf4bf25af08
* NKC: xx0221128
* NTA: 391029894
* SUDOC: 158969820
* VIAF: 71212632
* WorldCat: lccn-no2008135521

 |